ArchRock Resort | LekkeSlaap
Vanaf R420 per nag, vir 2 mense
ArchRock Resort bied selfsorgverblyf teen die see in Keurboomstrand. Dit is ideaal vir mense wat smag na 'n gerieflike wegbreek by die see, lekker naby al die Tuinroete se besienswaardighede.
ArchRock Resort het 4 luukse chalets, 4 luukse suites, en 'n klein kampeerarea vir tente en karavane. Elke chalet en suite het 1 of 2 slaapkamers, koninggrootte-beddens of enkelbeddens, 'n oopplan-leefarea, goed toegeruste kombuis, gratis WiFi, DStv en 'n privaat patio met braaigeriewe.
Die kampeerplek word beskut deur inheemse bome en dit is stapafstand van die strand af. Elke staanplek het 'n kragpunt, braaiplek en 'n paar het see-uitsigte. Daar is aparte ablusieblokke vir mans en vrouens en dit is toegerus met warmwaterstorte en toilette. 'n Gemeenskaplike wasarea is ook beskikbaar.
ArchRock Resort is langs 'n restaurant. Dit is net 15 minute van Plettenbergbaai af. Gaan maak gerus 'n draai daar as jy op soek is na doendinge en geriewe!